《巾山广轩》
宋代·何执中

曲槛小栏干，登临咫尺间。望随流水远，高共白云闲。

亭柏僧归路，江枫客渡湾。觉来生羽翼，疑是梦中还。

作者简介：（1044—1117）宋处州龙泉人，字伯通。神宗熙宁间进士。历知海盐县。哲宗绍圣中任王府记室、侍讲。徽宗立，超拜宝文阁待制，迁中书舍人。请禁上书邪等人入京，凡元祐党人任在京职秩者亦请皆罢遣。崇宁中拜尚书右丞，进中书门下侍郎。大观三年为左仆射兼门下侍郎，与蔡京并相，一意谨事京，无所建明，赞饰太平。政和初改太宰，封荣国公。六年以太傅致仕。